ગમે ત્યારે પીઠ પાછળ હાથ રાખીને સ્ક્રોલવાળાઓની મુલાકાત લે અને જેમ માસ્તર સમજાવતા હોય તેમ સમજાવે. ભૂલ હોય તો વધારાના શબ્દો હટાવવાનું કહે, વાક્ય બને તેટલું ટૂંકુ કરાવડાવે. પાછુ ટોપ બેન્ડ ચેક કરાવવા માટે મોટાભાગના લોકો તેમની મુલાકાત લે. કોઈ કેચી લાઈન જોતી હોય તો એમની પાસેથી મળી રહે. વેબ પરના તેમના કેટલાક આવા વિધાનો વાંચો તો ખ્યાલ આવશે જેમ કે, શાહરૂખ ખાને વડોદરાની ટ્રેનમાં ફિલ્મ રઈસનું પ્રમોશન કર્યુ અને એક વ્યક્તિનું મૃત્યુ થયું ત્યારે તેમણે લખેલું, ‘અબ્દુલ લતિફના નામ સાથે મૃત્યુ જોડાયેલું છે.’ તો જ્યારે કોઈ મીડિયાને ખબર નહતી અને બ્રાડ પીટ ભારતની મુલાકાતે આવ્યો ત્યારે તેમણે લખેલું, ‘બ્રાડ પીટ ચૂપકે ચૂપકે ભારતમાં ઘુસી ગયો.’ આવા તો કંઈ કેટલા વન-લાઈનર્સ તેમની પાસેથી મળી રહેશે. તેમના માટે એક યથાયોગ્ય શબ્દ છે, પ્રાચીનથી અર્વાચીન સુધીના પત્રકારત્વના નિષ્ણાંત…